ועדת הפנים והגנת הסביבה, כנסת 20, פרוטוקול מספר 256, 2016-08-01 15:09

דוד אמסלם: אני מתכבד לפתוח את ישיבת ועדת הפנים והגנת הסביבה בנושא הצעת חוק התכנון והבנייה (תיקון מס' 107 והוראת שעה), התשע"ו-2016, דיון לפי סעיף 91 לתקנון הכנסת כאשר אנחנו מדברים כרגע רק על סעיף 6 להצעת החוק.

<רוני טיסר: הסעיף המוצע, סעיף 62א(א1).

דוד אמסלם: הייתי מציע שקודם כל היועצת המשפטית תקריא לנו את הסעיף, תאמר מה השינוי, אחרי כן אני אסביר את העניין ואחרי כן תהיה התייחסות.

<רוני טיסר: אנחנו מתייחסים לפסקה (2)(ג) בהצעת החוק, פסקת משנה (א1) המוצעת, שזאת הפסקה שהוחזרה לוועדה.

<רוני טיסר: התיקון שמונח בפניכם הוא הוספה של פסקה (3) ואני אקריא אותה: (3) פסקת משנה זו לא תחול בתחום הסביבה החופית: במגרשים הנמצאים בקו הבינוי הראשון למול הים או לפניו.

<רוני טיסר: בתחום חוף הים כהגדרתו בתוספת השנייה.

<רוני טיסר: אני אבהיר שהכוונה היא לעניין המגרש.

<רוני טיסר: קו הבינוי של המגרש הספציפי שפונה לים שאין בינו לבין הים מגרש.

דוד אמסלם: תני את ההגדרות עצמן.

דוד אמסלם: מה זה קו הבינוי.

<קריאה: כרגע עוד אין הגדרות.

<רוני טיסר: תחום חוף הים, יש הפניה לחוק שמירת הסביבה החופית שנמצא בתוספת השנייה, ואני אקריא: "תחום חוף הים – תחום של מאה מטרים שיימדד מקו החוף לכיוון היבשה וכן התחום שיימדד מקו החוף לכיוון הים לעניין הים התיכון עד לקו עומק מים של שלושים מטרים בתוך הים או עד למרחק של אחד מייל ימי, לפי הרחוק מקו החוף שביניהם"

דוד אמסלם: הבנו.

דוד אמסלם: לא צריך להמשיך.

דוד אמסלם: מדובר על מאה המטרים הראשונים.

דוד אמסלם: זאת הכוונה.

דוד אמסלם: זאת בעצם כל ההצעה?

<רוני טיסר: זה התיקון.

דוד אמסלם: אני אסביר במלים שלי מה הכוונה.

דוד אמסלם: היות ובתחולת החוק הוצע שיש את הוועדות שנקראות הוועדות המיוחדות, אנחנו מדברים כרגע על הסמכויות של הוועדות המיוחדות.

<קריאה: העירוניות.

דוד אמסלם: הכול עירוני.

דוד אמסלם: לא שינינו הרבה.

דוד אמסלם: אנחנו מדברים כרגע על השינוי המוצע.

דוד אמסלם: יש לנו ועדה מיוחדת ואם אין לנו ועדה מיוחדת באותה עיר, יש לנו ועדה קבינטית שנמצאת בוועדה המחוזית.

דוד אמסלם: דרך אגב, במסגרת מאה המטרים לא בונים.

יעל כהן-פארן: נקודה.

דוד אמסלם: נקודה.

דוד אמסלם: שיהיה ברור מלכתחילה ואף פעם לא הייתה כוונה כזאת.

<קריאה: לך לא הייתה כוונה.

דוד אמסלם: כן.

דוד אמסלם: אצלי.

דוד אמסלם: לגבי הנושא של בין המאה עד ה-300 מטרים, היכן שבעצם מדובר על קו שהוא קו החוף, הכוונה שהוא בעצם קו ראשון לחוף, קרי, אין בינוי – שם במקום שזה יבוא לוועדה המיוחדת, זה יבוא, כמו בנוהל היום, ישר לוועדה המחוזית.

דוד אמסלם: זאת אומרת, הסיפור של הוועדות המיוחדות לא יהיה שם אלא זה יבוא ישר לוועדה המחוזית, כפי שנהוג כיום.

דוד אמסלם: בנוהל היום יש ועדה מחוזית, יש ולחו"פ וכולי.

דוד אמסלם: זה בעצם מה שהוצע בתיקון של החוק.

דוד אמסלם: אנחנו מכבדים את הבקשה ואם אתם רוצים להתייחס, בבקשה.

דוד אמסלם: אני רק הבהרתי לגבי תחולת השינוי הזה.

יעל כהן-פארן: אני רוצה לומר שפניתי בפנייה דחופה ובהולה ליושב ראש הכנסת ולא רק אני אלא הצטרפו אלי גם חברות הכנסת תמר זנדברג ויעל גרמן.

יעל כהן-פארן: פנינו אליו בשעה האחרונה בנושא הדיון הזה.

יעל כהן-פארן: אני חושבת שהדיון הזה שנקבע שעתיים או שעתיים וחצי לפני השעה 3:00, הוא לא תקין.

יעל כהן-פארן: יש פה נושא שהוא בלב תשומת הלב הציבורית ואני חושבת שזאת התנהגות קלוקלת ואנטי דמוקרטית שמעידה יותר מכל על החשש מדעת הציבור בכל הנוגע לאישור התיקון המוצע.

דוד אמסלם: לא הבנתי, אבל לא חשוב.

יעל כהן-פארן: אני חושבת שהעובדה שזה נקבע באופן כה מהיר - - -

דוד אמסלם: דרך אגב, יש הרבה דיונים בכנסת - - -

יעל כהן-פארן: זה פוגע בעיקרון - - -

דוד אמסלם: אין לי בעיה.

דוד אמסלם: אני מכבד את מה שאת חושבת.

דוד אמסלם: אני רק לא מחבר בין זה לבין דעת הקהל.

יעל כהן-פארן: ציבור רב היה מעוניין להשתתף בדיון הזה ונבצר ממנו מכיוון שכאשר מודיעים בשעה 12:30 על קיום הדיון בשעה 3:00, אנשים לא יגיעו מקצות הארץ ואפילו לא מתל אביב, גם אם זאת רק שעה נסיעה.

יעל כהן-פארן: זה לא ראוי ואני פניתי ליושב ראש הכנסת כדי להביא לביטול הדיון הזה בוועדת הפנים.

יעל כהן-פארן: אני חושבת שכל ההתנהלות כאן היא על סף המחטף.

יעל כהן-פארן: עד דקות לפני הדיון לא ראיתי את התיקון המוצע, לא שמעתי מעמיתיי בקואליציה, גם מעמיתיי באופוזיציה, שמישהו מהם ראה את התיקון המוצע עד דקות ספורות לפני הדיון בוועדה.

יעל כהן-פארן: אני חושבת שכל הדיון הזה לא צריך להתקיים בכזאת צורה ובכזה מחטף.

יעל כהן-פארן: זאת דעתי.

דוד אמסלם: בואי נעשה סדר בעניין של המחטפים.

דוד אמסלם: את כנראה מומחית במחטפים.

דוד אמסלם: כנראה.

דוד אמסלם: את משתמשת יותר מדי במילה.

דוד אמסלם: אני יכולתי להביא את הדיון הזה מיד אחרי שהבאנו את הסעיף הזה בכנסת.

דוד אמסלם: באותו יום.

דוד אמסלם: אחרי עשר דקות יכולתי לקבוע את הדיון בוועדה.

רחל עזריה: אבל רצינו להגיע להסכמות.

דוד אמסלם: אנחנו ניהלנו דיונים על החוק הזה, לדעתי אחד החוקים שניהלתי בהם הכי הרבה דיונים.

יעל כהן-פארן: שלושה דיונים זה הכי הרבה?

דוד אמסלם: זה המון.

דוד אמסלם: כן.

דוד אמסלם: בדרך כלל אני לא מנהל חוקים בשלושה דיונים.

דוד אמסלם: מה לעשות, אנחנו כאן מחוקקים כל יום, כולל היום.

דוד אמסלם: את לא משתתפת בכל הדיונים, אבל כל היום אנחנו מחוקקים כאן.

דוד אמסלם: זה אחד החוקים שדווקא הקדשנו להם הכי הרבה זמן.

דוד אמסלם: לכן אני לא מבין על מה את מדברת אבל אני מקבל.

דוד אמסלם: בסדר.

דוד אמסלם: את צריכה להגיד שזה מחטף וזה בסדר.

יעל כהן-פארן: זה לא היה על סדר היום של הכנסת עד הבוקר.

דוד אמסלם: אני מסביר.

דוד אמסלם: יש תקנון בכנסת.

דוד אמסלם: אלה הנהלים בכנסת.

יעל כהן-פארן: אני מבינה שזה בתקנון אבל עדיין יש כאן התנהלות לדעתי שהיא לא דמוקרטית.

דוד אמסלם: הסברתי.

דוד אמסלם: אנחנו בעצם עשינו דיון לגבי כל החוק הזה הרבה זמן.

דוד אמסלם: אם הייתי מעלה את כל החוק הזה ברבע שעה, היה טעם בדברים שלך, לדעתי.

דוד אמסלם: אבל היות ודנו בזה הרבה מאוד זמן, היות והיה כאן איזה תיקון טכני קטן שבעצם יכולתי להעלות אותו גם באותו יום מיד אחרי שמשכתי אותו, והיות וזה מקובל בכנסת כל יום, כמעט כל יום עושים את זה - לכן, בסדר.

דוד אמסלם: הבנתי, נרשם בפרוטוקול, תעברי למהותם של דברים.

יעל כהן-פארן: אלה מהותם של דברים.

יעל כהן-פארן: החוק כולו, כמו שאני רואה אותו, הוא לא טוב.

יעל כהן-פארן: הוא חוק שמייצר מצב שאני קוראת לו פרצה קוראת למושחת וכל מי שמכיר את התנהלות ועדות תכנון, בפרט מקומיות, ולעתים גם מחוזיות, יכול לראות את זה.

יעל כהן-פארן: כאשר החוק הזה מתרחש במקביל לתמ"א 1 - - -

דוד אמסלם: לא.

דוד אמסלם: רק רגע.

יעל כהן-פארן: הם מחוברים.

דוד אמסלם: לא.

דוד אמסלם: אני מבקש.

דוד אמסלם: אנחנו מדברים על הסעיף הזה.

דוד אמסלם: לגבי החוק, שמענו אותך באריכות בכל המדיה.

יעל כהן-פארן: לא כל כך באריכות.

דוד אמסלם: לדעתי.

דוד אמסלם: אם יש לך משהו לומר לסעיף, בבקשה.

דוד אמסלם: דרך אגב, היו לי שתי אופציות, להודיע במליאה ולפתוח את הכול לדיון ואז היית מדברת על מה שאת רוצה או להביא את זה להצבעה רק על הסעיף, וכך נהגתי.

דוד אמסלם: כרע מה שעומד לדיון, זה הסעיף הספציפי הזה.

דוד אמסלם: אם את חושבת שהוא גרוע, טוב, לא טוב, כן טוב, תתייחסי אליו.

יעל כהן-פארן: הסעיף הספציפי הזה כולו, סעיף 6, לא רק התוספת.

תמר זנדברג: יש שני דיונים במקביל.

תמר זנדברג: שתי ועדות שעכשיו מתחילות לעבוד ואני חברה בשתיהן.

תמר זנדברג: מה אנחנו אמורים לעשות כאן?

תמר זנדברג: אני באמת שואלת.

תמר זנדברג: צוות הוועדה הוא אותו צוות – תומר, גלעד ורוני.

תמר זנדברג: הצוות התפצל.

תמר זנדברג: איך אנחנו נתפצל?

דוד אמסלם: אני אתן לך תשובה.

דוד אמסלם: כל יום את מתפצלת לכמה מקומות.

תמר זנדברג: זה לא אותו הדבר.

תמר זנדברג: כרגע, באותה שעה, יושבות שתי ועדות שונות ומצביעות על חקיקה שחודשים עבדנו עליה.

דוד אמסלם: אני אתן לך עשרים דקות להצביע שם.

דוד אמסלם: עוד עשרים דקות אני אצביע כאן.

דוד אמסלם: בסדר?

דוד אמסלם: דרך אגב, זה קורה כל יום.

תמר זנדברג: לא.

תמר זנדברג: לי זה לא קרה עד עכשיו.

דוד אמסלם: אני רוצה לספר לך שלפעמים אני מפסיק את הדיון בוועדה כאן כדי להצביע ואחר כך אני חוזר.

תמר זנדברג: אבל זה מהלך דיון.

דוד אמסלם: גם במהלכו.

תמר זנדברג: שם מצילים עכשיו כמה עשרות מיליונים.

דוד אמסלם: אני אומר לך עכשיו שבגלל הבקשה שלך, אנחנו נאפשר לך להיות שם עשרים דקות ובעוד עשרים דקות אנחנו נתחיל את ההצבעה כאן.

דוד אמסלם: בסדר?

דוד אמסלם: תגידי לאלי כהן.

תמר זנדברג: עכשיו הוא יצא לחמש דקות התייעצות סיעתית ולכן באתי לכאן.

רחל עזריה: ההצבעה תהיה בעוד עשרים דקות?

דוד אמסלם: אם היא מבקשת את זה, אני אעשה זאת.

דוד אמסלם: אם לא, אני אשמע אותם ואני אצביע.

יעל כהן-פארן: אני אתייחס לסעיף 6, להוראת השעה.

<רוני טיסר: אני רק אדייק.

<רוני טיסר: אנחנו לא מתייחסים לכל סעיף 6 אלא לפסקה (2)(ג).

יעל כהן-פארן: מה שהוחזר מהמליאה לדיון בוועדה כאן זה סעיף 6.

דוד אמסלם: לא.

<רוני טיסר: לא.

דוד אמסלם: לא.

דוד אמסלם: מי אמר לך?

יעל כהן-פארן: זה היה בפרוטוקול במליאה.

דוד אמסלם: אני הסברתי.

דוד אמסלם: תראי את הפרוטוקול במליאה.

<רוני טיסר: מה שהוחזר לוועדה זאת פסקת משנה (א1)(1).

<רוני טיסר: זאת אומרת, רק לעניין סמכות ועדה מקומית עצמאית לתוספת מגורים.

יעל כהן-פארן: אז את כל (א1)(1), לעניין הסמכות למלונאות, העשרים אחוזים למגורים.

יעל כהן-פארן: אותה ועדת משנה יכולה להוסיף עשרים אחוזים בנייה למגורים.

יעל כהן-פארן: אני חושבת על אותו סעיף – לא יכולה להתייחס לכל החוק – שכולו פסול, שכולו מייצר מצב של אפשרות לשחיתות.

יעל כהן-פארן: אם חושבים שיבנו כאן יותר בתי מלון שלא יהפכו למגורים - - -

דוד אמסלם: חברת הכנסת פארן, את מתחכמת כל הזמן.

יעל כהן-פארן: לא.

יעל כהן-פארן: אני לא מתחכמת.

דוד אמסלם: אני רוצה להתקדם.

דוד אמסלם: את חושבת שלפעמים מותר לך הכול.

יעל כהן-פארן: ממש לא.

דוד אמסלם: אני מסביר.

דוד אמסלם: אני מבקש להיות מדויקים במה שאני מבקש.

דוד אמסלם: אחרי כן תתלונני עלי.

יעל כהן-פארן: אתה לא יכול להגיד לי שאני אומר מה שאתה אומר.

דוד אמסלם: לא.

דוד אמסלם: את לא תדברי מה שאת רוצה.

דוד אמסלם: יש לנו כאן סעיף.

יעל כהן-פארן: את לא תדברי מה שאת רוצה?

דוד אמסלם: את תדברי.

דוד אמסלם: את תגידי מה שאת רוצה.

דוד אמסלם: יש לנו את הסעיף הספציפי הזה.

דוד אמסלם: אם את תדברי לא לעניין של הסעיף הזה, אני אעצור אותך כי אחרת אני אגביל אותך בדקה של זמן ואני לא רוצה לעשות זאת, ואז תדברי מה שאת רוצה.

דוד אמסלם: לכן, אני מכבד אותך ואני אומר לך, תהיי הגונה.

דוד אמסלם: יש כאן עוד כמה אנשים שרוצים לדבר.

דוד אמסלם: אל תדברי לי עכשיו לגבי המלונות כי כבר דיברת ודיברת, ורצת, ועשית מזה חינגה, וזה בסדר.

דוד אמסלם: אבל לדבר לגבי הסעיף הספציפי הזה.

יעל כהן-פארן: הסעיף הספציפי כולו מתייחס לעשרים אחוזים מגורים - - -

דוד אמסלם: את חוזרת על זה.

דוד אמסלם: בסדר.

יעל כהן-פארן: אתה אומר שלא נתייחס ל-(ב) אלא רק ל-(ג).

דוד אמסלם: אני אתן לך שתי דקות לדבר, דברי על מה שאת רוצה.

יעל כהן-פארן: בסדר.

יעל כהן-פארן: סעיף (ב).

יעל כהן-פארן: אני מתייחסת לכל סעיף (א1)(1), יש בו (א), (ב) ו-(ג).

יעל כהן-פארן: כל הסעיפים שמייחסים תוספת של עשרים אחוזים הם לא ראויים ולא צריכים להיות בחוק הזה, לא (א) ולא (ב).

יעל כהן-פארן: סעיף (ג), הפסקה הנוספת שלא תחול בתחום הסביבה החופית – אני מברכת על זה שהוועדה החליטה שזה לא יחול בתחום הסביבה החופית, על זה דיברנו, אבל אני עדיין חושבת שההגדרה של סעיף (א) היא לא מספקת והיא לא נותנת מענה מספק ל"לא תחול בתחום הסביבה החופית".

יעל כהן-פארן: תודה רבה.

דוד אמסלם: תודה רבה.

דוד אמסלם: חבר הכנסת זוהיר בהלול.

<רוני טיסר: אני רק אשאל את חברת הכנסת פארן, זאת הסתייגות שלך?

יעל כהן-פארן: כן.

<רוני טיסר: את רוצה למחוק, לשנות, משהו ספציפי?

דוד אמסלם: לא הבנתי מה ההסתייגות לגבי הסעיף הספציפי.

דוד אמסלם: היא רוצה שנשאיר אותו כמות שהוא?

<תומר רוזנר: כן.

יעל כהן-פארן: לא.

יעל כהן-פארן: אני מציעה שיהיה כתוב שפסקה זו לא תחול בתחום הסביבה החופית כהגדרתה בתוספת השנייה.

<רוני טיסר: הסביבה החופית מוגדרת בסעיף ההגדרות, סעיף 1 לחוק התכנון והבנייה.

יעל כהן-פארן: כן.

יעל כהן-פארן: כל תחום הסביבה החופית, לא צריכה לחול הפסקה הזאת.

<רוני טיסר: הבנתי.

דוד אמסלם: את מתכוונת, לא רק בקו.

יעל כהן-פארן: כן.

זוהיר בהלול: הואיל ואני מכיר את ההרכב הראשון, לא את ההרכב השני, מה שמה של כבוד היועצת המשפטית של ועדת הפנים בכנסת?

דוד אמסלם: רוני.

זוהיר בהלול: רוני גברתי, מה היה עד עכשיו המצב הנתון?

זוהיר בהלול: למי היו צריכים לפנות?

זוהיר בהלול: לוועדה המקומית?

<רוני טיסר: הסמכות לשנות להוסיף מגורים הייתה בידי הוועדה המחוזית.

זוהיר בהלול: מה הוספנו עכשיו?

דוד אמסלם: אני אסביר.

זוהיר בהלול: דיברת על ועדה קבינטית.

דוד אמסלם: החוק שאושר בוורסיה הקודמת שרצינו לקדם אותו, אמר שהיכן שיש ועדות מיוחדות – לא בכל המקומות יש ועדות מיוחדות אלא יש ועדות מיוחדות שלא קשורות לחוק הזה – מינהל התכנון ומשרד הפנים הגדירו מה זה ועדות מיוחדות.

דוד אמסלם: נתנו להן כל מיני סמכויות.

דוד אמסלם: לא קשור.

דוד אמסלם: יש ערים שיש להן ועדות מיוחדות.

דוד אמסלם: לא לכל הערים ולרוב הערים אפילו אין.

דוד אמסלם: שם הם אמרו שלטובת החוק הזה, הוועדה המיוחדת תדון בסביבה החופית או בכלל בחוק ואחרי כן זה יעבור ל-ולחו"פ.

דוד אמסלם: בכל מקרה זה יעבור ל-ולחו"פ.

<אלעזר בריף: אתם מכירים את התכניות?

<אלעזר בריף: יש תכנית?

דוד אמסלם: מי אתה?

<אלעזר בריף: אני ממגמה ירוקה.

דוד אמסלם: אני נתתי לך רשות לדבר?

<אלעזר בריף: סליחה.

דוד אמסלם: אנחנו לא בדיון כאן.

דוד אמסלם: אנחנו כאן בדיון על החוק.

זוהיר בהלול: במקומות אחרים שאין ועדה מיוחדת?

דוד אמסלם: היכן שאין ועדה מיוחדת, הוועדה המחוזית.

דוד אמסלם: בעקבות זה הם הקימו ועדה מחוזית יותר מצומצמת שהיא נקראת ועדה קבינטית כדי שהיא תדון בדברים, לא רק על החוף אלא באופן כללי לגבי החוק הזה.

דוד אמסלם: מה בעצם ההחמרה כאן?

דוד אמסלם: שהיכן שאנחנו נמצאים בסביבה החופית, במאה מטרים בוודאי, בין המאה ל-300 מטרים בקו הראשון, מדובר בקו שהוא קו ראשון למים, ושם, במקום שזה יבוא לוועדה המיוחדת, גם אם ישנה, זה לא יבוא לשם אלא יבוא ישר לוועדה המחוזית, כמו שקורה היום.

<רוני טיסר: זה יעבור לוועדה הקבינטית.

דוד אמסלם: הקבינטית.

דוד אמסלם: זאת הכוונה.

זוהיר בהלול: הטרוניה שלי או ההשגה שלי היא למה לא להשאיר את הדבר על כנו?

זוהיר בהלול: מדוע צריך לשנות?

דוד אמסלם: זה מה שהם רצו.

רחל עזריה: בעצם השארנו את המצב על כנו.

דוד אמסלם: על הקטע החופי קצת יותר הכבידו.

דוד אמסלם: זאת הכוונה כאן.

רחל עזריה: הסיפור הוא כזה.

רחל עזריה: החוק עצמו הוא חוק לאפשר בנייה מהירה של בתי מלון.

זוהיר בהלול: אלה לא בתי מלון.

זוהיר בהלול: אלה בתי מגורים לבתי המלון.

רחל עזריה: לא.

רחל עזריה: זה כדי שיהיה משתלם כלכלית לבנות בית מלון.

רחל עזריה: לא משנה.

רחל עזריה: זאת המטרה של החוק.

רחל עזריה: אפשר להתווכח על זה אבל אני מספרת מה הרציונל.

רחל עזריה: בעצם אנחנו הבנו שהחוק הזה עלול להקשות על חוק החופים או בעצם להקטין את הסיכוי שחוק החופים ימומש במלואו.

רחל עזריה: מה שעשינו, בשבועיים האחרונים, בשלושת השבועות האחרונים, אני כבר לא יודעת כמה זמן, אנחנו במשא ומתן כדי להגיע לנוסח שבעצם גורם לכך שהחוק הזה לא חל - הוא לא פוגע בחוק החופים – על המקומות בחופים כדי שלא תתאפשר בנייה על החוף.

רחל עזריה: אני הייתי סגנית ראש העיר ירושלים.

רחל עזריה: אין לנו מספיק מלונות בירושלים.

דוד אמסלם: לא צריך להסביר.

רחל עזריה: באתי מוועדה אחרת.

רחל עזריה: שכחתי איך אתה מתנהל.

רחל עזריה: אצלך כללים אחרים.

רחל עזריה: אצל גפני מספרים בדיחות.

זוהיר בהלול: אני בתמימותי שואל עכשיו את היועצת המשפטית רוני האם בעובדה שמכפיפים את האישור לוועדה קבינטית, זה לא מאפשר החלטה פוליטית שיש בה רוב לקואליציה שמחוקקת את החוק הזה?

דוד אמסלם: לא.

דוד אמסלם: זאת ועדה קבינטית של הוועדה המחוזית.

זוהיר בהלול: לא קשור לכאן.

רחל עזריה: לא.

רחל עזריה: לא קשור אלינו.

דב חנין: השאלה היא מצוינת והתשובה לא מספיק מלאה.

רחל עזריה: למה?

דב חנין: ועדה קבינטית היא כן ועדה שיש בה לממשלה הרבה יותר משקל.

דב חנין: חברים, אנחנו כולנו יודעים את זה.

דוד אמסלם: לממשלה יש משקל בוועדה מחוזית.

דוד אמסלם: דב, בבקשה.

דב חנין: תודה אדוני היושב ראש.

דב חנין: קודם כל, אדוני היושב ראש, אני רוצה להגיד שנעשתה כאן המון עבודה.

דב חנין: גם אתה אדוני היושב ראש מכיר היטב כמה נעשה כאן מאמץ מכל הצדדים, בוודאי בראשותך כיושב ראש ועדת הפנים והגנת הסביבה של הכנסת.

דב חנין: נעשה מאמץ מאוד גדול לצמצם את המחלוקת שקיימת.

דב חנין: אני רוצה, אדוני היושב ראש, לפתוח דווקא בהערכה חיובית על המאמץ הזה.

דב חנין: אני חושב שגם כשאנחנו לא מסכימים בהרבה דברים, בואו ננסה למצוא נקודה שבה יש הסכמה וגם אם החוק הוא חוק לא טוב – ואני חושב שהוא חוק לא טוב – בואו ננסה לצמצם את הנזק.

דוד אמסלם: אנחנו לא מדברים על החוק.

דב חנין: תן לי שלוש דקות.

דב חנין: אני מבטיח לך לא לחרוג מעבר לזמן הזה.

דוד אמסלם: בבקשה.

דוד אמסלם: שתי דקות.

דב חנין: שלוש ואני לא חורג.

דוד אמסלם: בסדר.

דוד אמסלם: שלוש דקות.

דב חנין: אדוני היושב ראש, לכן הפנייה שלנו אדוני היושב ראש, דווקא מכיוון שנעשה כאן מאמץ רציני.

דב חנין: אני חושב שכדי להמשיך את הרוח הזאת של ההידברות, ראוי היה לעשות את הישיבה הזאת באופן שתאפשר גם לארגוני הסביבה להיות כאן מסביב לשולחן ולהשתתף בדיון.

דב חנין: אנחנו מגיעים לרגעי הסגירה כאשר כל המנגנונים הכי עדינים בהם לפעמים תוספת מילה, תוספת משפט, חצי משפט.

דב חנין: כבר עשינו מאמצים, ישבנו על החוק הזה לילות כאן בכנסת ואני חושב שדווקא בשביל לשמור על הרוח הזאת של ההידברות, ראוי לא לקיים את הישיבה הזאת עכשיו אלא לדחות אותה למחר כך שאנחנו נוכל להזמין את כל הנציגים, לשמוע את כל הגורמים ולהשלים את התהליך ברוח החיובית הזאת בו הוא התחיל.

דב חנין: לגופו של התיקון.

דב חנין: ההגבלה שאנחנו מדברים עליה היא הגבלה שצריך להגיד שחלה אך ורק על הסביבה החופית וחלה אך ורק על הוספת מגורים.

דב חנין: עדיין אפשר יהיה לבנות מלונות כולל בתחום המאה מטרים.

דב חנין: בוודאי, אפשר.

דוד אמסלם: זה החוק הקיים היום בלי קשר לחוק החדש.

דוד אמסלם: אני אתן דוגמה.

דוד אמסלם: אני אסביר.

דב חנין: אני אסביר למה כן.

דוד אמסלם: תסביר לי למה.

דב חנין: החוק החדש עושה בעצם שלושה דברים.

דב חנין: דבר ראשון, הוא מייצר מסלולים של הקלות למלונות.

דב חנין: דבר שני, הוא קובע קביעה עקרונית מרחיקת לכת ומאוד מאוד מסוכנת שאומרת שמלונות יכולים להיחשב כתשתית לאומית.

דב חנין: הקמנו פעם ועדה שנקראת ועדת תשתיות לאומיות - - -

דוד אמסלם: אבל אתה פותח את הדיון.

דוד אמסלם: למה לך?

דוד אמסלם: בסדר, שלוש דקות בכל מקרה.

דוד אמסלם: דבר מה שאתה רוצה.

דוד אמסלם: יש לך עוד דקה.

דב חנין: זה הכול במסגרת שלוש הדקות.

דב חנין: אני אומר שהתקדים הזה הוא תקדים מסוכן מאוד כי מה שהיום מאפשרים למלונות ולהגיד שמלונות הם תשתית, מחר יגידו לנו שגם עוד דברים הם תשתית.

דב חנין: לכן הסוגיה של החופים היא סוגיה מאוד מאוד חשובה ואני מברך על זה שהפגיעה בחופים תצטמצם.

דב חנין: אני באמת מברך על זה.

דב חנין: אני לא אומר את זה לתפארת המליצה.

דב חנין: עדיין אני חושב שהחוק הזה הוא חוק בעייתי, מזיק ומסוכן וחוק שצריך לקדם אותו בהרבה הרבה זהירות.

דב חנין: לכן אני מסיים במה שהתחלתי, בהצטרפות לדברים של חברת הכנסת יעל כהן-פארן שראוי שאת החוק הזה אנחנו נקיים בו דיון שנקבע עם זמן מראש כדי שאנשים יוכלו לבוא, להתכונן, להעיר הערות, במיוחד כשאנחנו מגיעים לישורת האחרונה.

דוד אמסלם: תודה רבה.

דוד אמסלם: חברת הכנסת גרמן, בבקשה.

דוד אמסלם: שלוש דקות.

יעל גרמן: אני קודם כל מצטרפת לדברי חבריי.

יעל גרמן: אני ראיתי כאן את רשימת המוזמנים שהזמנתם לפני שעתיים ואין לי ספק שמתוך כל המוזמנים, מרביתם לא נמצאים כאן, בוודאי החברה להגנת הטבע, המשמר החברתי, המשרד להגנת הסביבה, מרכז השלטון המקומי, מרכז הבינוי וכמובן רשות הטבע והגנים וכולי.

יעל גרמן: זה נראה לי לא סביר.

יעל גרמן: לא סביר.

יעל גרמן: אני יודעת וגם אתה יודע שיש ניסיון להגיע להסכמות כבר שלושה שבועות כדי לא להביא לכאן איזשהו חוק שלא יהיה מקובל גם על הארגונים הירוקים.

יעל גרמן: והנה, ברגע האחרון, כאשר בסופו של דבר מגיע החוק, הארגונים שבאמת הם אלה שנלחמים יחד אתנו על הסביבה החופית, הם אלה שחסרים כאן ולי אישית כחברת כנסת חסרה לי מאוד דעתם בנושא.

יעל גרמן: לאחר שאמרתי את זה, ואני מצטרפת לדברי חבריי, אני אומר עוד.

יעל גרמן: אין ספק שברגע שאנחנו מסייגים את פסקה (ג)(א1)(1)(א) ו-(ב), אנחנו באים ואומרים שהפסקה הזו לא תחול במגרשים הנמצאים בקו הבינוי הראשון למול הים או לפניו וגם לא תחול בתחום חוף הים כהגדרתו בתוספת השנייה.

יעל גרמן: אין ספק שזה הרבה יותר טוב ממה שהיה, אבל זה עדיין חסר.

יעל גרמן: אני רוצה להיות בטוחה שבוועדות מחוזיות לא ניתן יהיה באמת לאשר מגורים ואני רוצה גם להיות בטוחה שלא רק בסביבה החופית אלא גם באותם אזורים שבהם מארבעת עבריהם יש שטחים פתוחים כמו למשל יערות הכרמל, שזה מלון, שלא תאפשר ביערות הכרמל, אם יערות הכרמל ירצו להתרחב, שלא יתאפשר באמצע פארק הכרמל לבנות בנייה למגורים.

יעל גרמן: אלה שתי ההערות.

רחל עזריה: זה אי אפשר.

רחל עזריה: זה לא נכון.

דוד אמסלם: לא חשוב.

דוד אמסלם: חברת הכנסת גרמן, יש לך עוד דקה.

יעל גרמן: אומרים לי שאי אפשר.

דוד אמסלם: אני לא מתווכח.

יעל גרמן: אני מבקשת את חוות דעתו של היועץ המשפטי האם ביערות הכרמל בו יש מלון, אם יערות הכרמל ירצו להתרחב, האם הם יוכלו להוסיף עשרים אחוזים בנייה?

יעל גרמן: יערות הכרמל כמשל.

<תומר רוזנר: למיטב ידיעתי יערות הכרמל לא נמצאים בתחום רשות עירונית.

דוד אמסלם: גם אין להם רצף אורבני.

יעל גרמן: הבאתי את יערות הכרמל כמשל.

דוד אמסלם: אנחנו דנו על החוק בכללותו.

דוד אמסלם: זה לא קשור לנושא הזה.

יעל גרמן: זה החוק.

דוד אמסלם: לא.

דוד אמסלם: אנחנו מדברים כרגע על הסעיף הספציפי הזה.

<רוני טיסר: את מגישה הסתייגות?

יעל גרמן: כן.

דוד אמסלם: מה ההסתייגות?

יעל גרמן: ההסתייגות היא שאני מבקשת לדעת שבסביבה עירונית, במקום שבו יש מסביב למקום מסוים, מסביב לאזור מסוים, יש מכל ארבעת העברים שטח ציבורי פתוח, לא יהיה ניתן לבנות מגורים.

<תומר רוזנר: זאת אומרת, את מבקשת להוסיף בסעיף קטן (ג) שזה לא פתוח מארבעת עבריו.

יעל גרמן: נכון.

דוד אמסלם: רשמנו את זה?

<תומר רוזנר: רשמנו את ההסתייגות.

דוד אמסלם: ההסתייגות נרשמה.

דוד אמסלם: בבקשה, חברת הכנסת זנדברג.

דוד אמסלם: שתי דקות, ברשותך.

תמר זנדברג: תודה אדוני היושב ראש.

תמר זנדברג: את שתי הדקות האלה אני אנצל דקה לפרוצדורה ודקה למהות ואני בכוונה עושה את ה כי יש קשר בין השניים.

תמר זנדברג: השמירה על פרוצדורה תקינה גם גורמת לנו לקבל החלטות מהותיות תקינות.

תמר זנדברג: אם תשימו לב, בכלל נקלענו לכל הפארסה הזו בגלל ניסיון למחטף בפרוצדורה בשנייה האחרונה של הדיון המסכם בדיון הקודם.

תמר זנדברג: אנחנו לא נסכים על הכול, קואליציה ואופוזיציה.

דוד אמסלם: את גם מומחית במחטפים, בסדר.

תמר זנדברג: הלוואי שהייתי מומחית במחטפים כמוכם.

תמר זנדברג: בינתיים אנחנו כאן נגררים מוועדה לוועדה.

תמר זנדברג: אגב, רק לסבר את אוזנך, בוועדה הקודמת שאני מזגזגת כאן ביניהן - - -

רחל עזריה: אל תלמדי אותו.

תמר זנדברג: היה שם מחטף.

תמר זנדברג: הצביעו.

תמר זנדברג: בחמש הדקות התייעצות סיעתית שאמרתי לך, הצביעו.

דוד אמסלם: את שמת לב שאמרתי לך שאני אחכה שאת תבואי.

תמר זנדברג: אני לא מאשימה אותך.

תמר זנדברג: אני מודה לך.

דוד אמסלם: אנחנו כאן לא עושים מחטפים.

תמר זנדברג: אני רק אומרת שמה שקלע אותנו לכל המערבולת הזאת, זה ניסיון שמה שסוכם, זה לא מה שסוכם, וברגע האחרון מגיעים דברים ודברים שלא קשורים.

דוד אמסלם: עם מי סוכם?

דוד אמסלם: אתי סוכם משהו?

תמר זנדברג: אני אומרת שבדיונים הקודמים - - -

דוד אמסלם: אתי סוכם משהו?

תמר זנדברג: בגל הקודם של הדיונים, אנחנו, חברי האופוזיציה, עבדנו מאוד מאוד קשה להכניס כמה הגנות, אגב, מאוד מאוד קטנות ומצומצמות אבל כמה הגנות.

תמר זנדברג: אז אנחנו ראינו שאם אנחנו שומרים על הכללים, הכללים הרבה פעמים שומרים עלינו.

תמר זנדברג: הניסיון הזה היום לכנס את הוועדה הזאת בהתראה של שעתיים, בלי שנציגי הציבור נמצאים כאן, שחברי הכנסת יומיים לפני סוף המושב מתזזים כאחוזי אמוק בין ועדה לוועדה בניסיון פה להציל איזה מחטף, שם להתנגד לאיזה משהו ושם לנסות לכרסם באיזה משהו – זה חוזר על עצמו פעם אחרי פעם.

דוד אמסלם: דרך אגב, זה חוזר על עצמו כל מושב בכל הכנסות ותמיד ביומיים האחרונים.

תמר זנדברג: ויש לזה קשר הדוק למהות כי אחר כך מתקבלות החלטות שאנחנו רואים איך ב-ותמ"ל בדיוק באותה דרך ואיך היא מקבלת החלטות גרועות.

תמר זנדברג: בהתחדשות עירונית הבטיחו לנו קרן לתחזוקה של שמונים מיליון שקלים ומסתבר שאין את הכסף.

דוד אמסלם: עברו שתי דקות.

דוד אמסלם: תני את ההסתייגות.

דוד אמסלם: מה ההסתייגות שלך?

תמר זנדברג: לסוגיית המהות.

דוד אמסלם: מה ההסתייגות?

תמר זנדברג: אני מסבירה.

תמר זנדברג: אנחנו עוסקים כאן בבנייה על קו החוף, בניסיון להגן על החופים.

תמר זנדברג: ניסינו להגיע לפשרה שמדברת על קו בינוי ראשון שבו אי אפשר יהיה לבנות ומאחוריו כביכול כן.

תמר זנדברג: אני רוצה קודם כל להציע נוסח חלופי.

תמר זנדברג: להקריא אותו?

דוד אמסלם: כן.

דוד אמסלם: בטח.

תמר זנדברג: קודם כל, סעיף 4(ה) להצעת החוק, להוריד את המלים "אלא אם נמצאים בתחום רשות עירונית".

דוד אמסלם: לא.

דוד אמסלם: אנחנו מדברים על סעיף 6ג(א1).

דוד אמסלם: זה הסעיף היחידי שפתחנו.

<תומר רוזנר: על איזה סעיף את מדברת?

תמר זנדברג: על סעיף 4(ה).

דוד אמסלם: לא.

דוד אמסלם: אנחנו לא שם.

תמר זנדברג: מה זה לא שם?

<תומר רוזנר: זה סעיף שלא ירד מהמליאה.

תמר זנדברג: בסדר, אבל - - -

<תומר רוזנר: את לא יכולה להגיש הסתייגות.

דוד אמסלם: יש לך הסתייגות לגבי הסעיף הספציפי עליו אנחנו מדברים?

תמר זנדברג: כן.

תמר זנדברג: יש לי.

<תומר רוזנר: אני יכול להסביר לך את הפרוצדורה.

דוד אמסלם: אני הסברתי.

דוד אמסלם: יש את הסעיף הספציפי הזה.

דוד אמסלם: יש לך הסתייגות לגביו?

דוד אמסלם: אל תתווכחי אתי עכשיו.

דוד אמסלם: יש ל הסתייגות לגבי הסעיף הספציפי?

תמר זנדברג: יש לי הסתייגות.

תמר זנדברג: יש לי כמה הסתייגויות.

דוד אמסלם: תגידי מה ההסתייגות.

תמר זנדברג: אבל אני רוצה להסביר את ההסתייגות שלי.

דוד אמסלם: תמר זנדברג, אני לא אאפשר לך.

דוד אמסלם: אני אוציא אותך מהדיון.

דוד אמסלם: יש לך הסתייגות, תגידי מה ההסתייגות.

דוד אמסלם: נתתי לך שלוש דקות זכות דיבור לומר מה שאת רוצה.

דוד אמסלם: דיברת כבר ארבע דקות.

דוד אמסלם: תגידי מה ההסתייגות.

תמר זנדברג: אני רוצה להסביר.

תמר זנדברג: אנחנו דנים בבנייה על הסביבה - - -

דוד אמסלם: לא.

דוד אמסלם: זה לא הנושא.

דוד אמסלם: לא.

דוד אמסלם: תגידי מה ההסתייגות שלך לסעיף בו אנחנו דנים.

תמר זנדברג: אני מתנגדת לסעיף הזה.

דוד אמסלם: אז תגידי.

דוד אמסלם: היא מתנגדת לסעיף הזה.

דוד אמסלם: זה בסדר.

דוד אמסלם: בהצבעה תתנגדי.

דוד אמסלם: זאת לא הסתייגות.

תמר זנדברג: אני בוודאי אתנגד, אבל רגע.

דוד אמסלם: גברת זנדברג, את עכשיו באופן לא הגון מתחילה למרוח את הדיון ואין לי מושג למה אבל כנראה יש לך בראש איזושהי סיבה.

תמר זנדברג: שתי הסתייגויות נקודתיות.

תמר זנדברג: סוגיה ראשונה, שקו הבינוי הראשון יוגדר לכל אורכו לגובה ולא רק לרוחב.

דוד אמסלם: תרשום את מה שהיא אומרת.

<תומר רוזנר: מה זה יוגדר לגובה?

תמר זנדברג: אני אסביר.

תמר זנדברג: תומר, אני חוששת ממצב שיבנו כאן וילה ומעליה בניין.

תמר זנדברג: מה הופך להיות הקו הראשון, זה או זה?

<תומר רוזנר: זה הולך לפי מגרשים.

תמר זנדברג: בסדר, זה לפי המגרשים.

תמר זנדברג: המגרשים נמדדים אופקית, נכון?

תמר זנדברג: אבל יש גם קו גובה.

תמר זנדברג: יש זכויות בנייה גם לגובה.

דוד אמסלם: לא חשוב.

דוד אמסלם: תקריאי את ההסתייגות.

תמר זנדברג: יש כאן יועץ משפטי ואני רוצה שהוא ינסח את זה.

דוד אמסלם: תמר, אני אוציא אותך מהדיון כי את מורחת את הזמן ובכוונה כי יש לך סיבה.

דוד אמסלם: אני לא רוצה להבין מה ההסתייגות, אני רוצה לשמוע את הסתייגות ולהצביע.

דוד אמסלם: מה ההסתייגות שלך?

תמר זנדברג: אני מסבירה.

דוד אמסלם: אל תסבירי.

דוד אמסלם: תקריאי.

תמר זנדברג: אני לא מקריאה.

דוד אמסלם: אני מבקש להקריא את ההסתייגות.

תמר זנדברג: אני לא מקריאה את ההסתייגות.

תמר זנדברג: אני מבקשת מהייעוץ המשפטי לנסח את ההסתייגות לי מה שאני אומרת.

<תומר רוזנר: אני לא יכול.

תמר זנדברג: אני לא משפטנית.

דוד אמסלם: אתה תנסח את מה שהיא אומרת.

<תומר רוזנר: אני לא יכול.

<תומר רוזנר: אני לא מבין מה היא רוצה.

תמר זנדברג: הבעיה שלנו שנוצרה כאן היא שקו בינוי ראשון הוא קו בינוי אופקי.

תמר זנדברג: אם יש לנו צימר קטן כזה ומעליו מגדלי חוף הכרמל, מגדלי חוף הכרמל לא ייחשבו קו בינוי ראשון.

דוד אמסלם: נכון.

תמר זנדברג: זה חותר תחת ההסכמות.

דוד אמסלם: איזה גובה את רוצה שיהיה בקו בינוי ראשון?

תמר זנדברג: לכל הגובה.

דוד אמסלם: מה הגובה?

דוד אמסלם: אני אנסח לך.

דוד אמסלם: אין בעיה.

דוד אמסלם: הבנתי.

דוד אמסלם: קו בינוי ראשון, הכוונה היא שלא ייבנה קו בינוי שני מעבר לגובה שעובר את קו הבינוי הראשון.

דוד אמסלם: בסדר.

דוד אמסלם: הנושא השני.

רחל עזריה: שלא ייבנה קו בינוי שני שעובר בגובה את קו הבינוי הראשון.

תמר זנדברג: אני אסתפק בזה.

תמר זנדברג: בשאר הסתייגויות, אני מצטרפת להסתייגויות של יעל גרמן.

דב חנין: להקריא נוסח של הסעיף.

דב חנין: כשדיברת, על מה זה היה?

דב חנין: זאת הייתה הערה מקדמית.

יעל גרמן: ואני מבקשת להוסיף עוד דבר אחד.

דב חנין: נוסח לפסקה (3) אלא שהוא ייכתב בצורה מדויקת.

דב חנין: הנוסח הנוכחי אומר פסקה זו לא תחול בתחום הסביבה החופית.

דב חנין: אני מבקש שבמקום זה ייכתב: חוק זה לא יחול בתחום הסביבה החופית.

דב חנין: כל החוק.

דוד אמסלם: בסדר.

דוד אמסלם: הבנתי.

דב חנין: לחילופין, חוק זה – זאת אומרת, חוק המלונאות – לא יחול בתחומי מדינת ישראל.

דוד אמסלם: תודה.

דוד אמסלם: על כדור הארץ אתה מוכן?

<תומר רוזנר: הסתייגות זו נפסלת כי היא שוללת את כל החוק.

דוד אמסלם: חברת הכנסת גרמן.

יעל גרמן: כשניסחתי את ההסתייגות שלי ותומר אמר שלמעשה מדובר רק על הסביבה העירונית, אני התכוונתי שלא רק בסביבה העירונית לא ניתן יהיה לבנות מגורים בשטח אזורי, מה שאנחנו קוראים שצ"פ, שטח ציבורי פתוח, אלא בכלל שגם בשטחים שהם לא עירוניים לא תתאפשר בנייה למגורים על שטח ציבורי פתוח.

יעל גרמן: להרחיב את זה לא רק לסביבה החופית אלא בכלל.

דוד אמסלם: על כל המדינה.

<תומר רוזנר: בכל שטח ציבורי.

יעל גרמן: בכל שטח ציבורי.

<תומר רוזנר: אבל אלה רק מגרשים שמיועדים למלונאות.

דוד אמסלם: כן.

דוד אמסלם: בוודאי.

<תומר רוזנר: אני לא מבין את זה.

יעל גרמן: בכל שטח ציבורי פתוח.

<תומר רוזנר: אבל מדובר על שטחים שמיועדים למלונאות.

יעל גרמן: כן.

יעל גרמן: אני מדברת על מגורים.

יעל גרמן: במקום שבו יש תב"א למלונאות וזה שטח ציבורי פתוח - - -

<תומר רוזנר: אבל זה כבר לא מגרש למלונאות.

דוד אמסלם: החוק מדבר על רצף אורבני, אבל בסדר.

דוד אמסלם: הבנתי.

יעל גרמן: גם בסביבה הפתוחה.

דוד אמסלם: ברשותכם, אני מבקש להצביע על ההסתייגויות.

דב חנין: אנחנו מצטרפים הדדית.

יעל כהן-פארן: כן, גם אנחנו מצטרפים.

דוד אמסלם: בסדר.

דוד אמסלם: כולם מצטרפים.

דוד אמסלם: אתם רוצים שאני אביא את ההסתייגויות של כולם בפעם אחת או שאני אקריא אחת-אחת?

יעל כהן-פארן: להקריא אותן אחת-אחת.

<תומר רוזנר: מי שרוצה להצטרף, אנחנו צריכים לקבל חתימה.

<תומר רוזנר: הסתייגות חברת הכנסת גרמן, שטחים שפתוחים מארבעה צדדים.

דוד אמסלם: מי בעד ההסתייגות?

דוד אמסלם: מי נגד?

דוד אמסלם: בעד ההסתייגות – 5

דוד אמסלם: ההסתייגות לא נתקבלה.

דוד אמסלם: ההסתייגות לא התקבלה.

דוד אמסלם: מי בעד ההסתייגות של חברת הכנסת יעל כהן-פארן?

יעל כהן-פארן: אפשר להקריא אותן?

<רוני טיסר: שפסקת משנה זו לא תחול בתחום הסביבה החופית.

דוד אמסלם: מי בעד ההסתייגות של חברת הכנסת יעל כהן-פארן?

דוד אמסלם: מי נגד?

דוד אמסלם: בעד ההסתייגות – 5

דוד אמסלם: ההסתייגות לא נתקבלה.

דוד אמסלם: ההסתייגות לא התקבלה.

דוד אמסלם: מי בעד ההסתייגות של חבר הכנסת זוהיר בהלול?

<תומר רוזנר: הוא לא אמר את ההסתייגות.

זוהיר בהלול: לגבי הוועדה הקבינטית.

<תומר רוזנר: זה לא בסעיף הזה.

<תומר רוזנר: זה לא הוחזר לוועדה.

דוד אמסלם: זה לא הוחזר לוועדה.

דוד אמסלם: זה כבר סעיף אחר.

דוד אמסלם: מי בעד ההסתייגויות של חבר הכנסת דב חנין?

דוד אמסלם: מי נגד?

דוד אמסלם: בעד ההסתייגות – 5

דוד אמסלם: ההסתייגות לא נתקבלה.

דוד אמסלם: ההסתייגות לא התקבלה.

דוד אמסלם: מי בעד ההסתייגות של חברת הכנסת תמר זנדברג?

דוד אמסלם: מי נגד?

דוד אמסלם: בעד ההסתייגות – 5

דוד אמסלם: ההסתייגות לא נתקבלה.

דוד אמסלם: ההסתייגות לא התקבלה.

<תומר רוזנר: עכשיו תצביע על הסעיף כנוסח הוועדה.

דוד אמסלם: מי בעד אישור הסעיף כנוסח הוועדה?

דוד אמסלם: מי נגד?

יעל גרמן: קודם כל, אני מבקשת רביזיה.

דוד אמסלם: חכי.

דוד אמסלם: עוד לא הצבעתי על החוק.

יעל גרמן: אני מבקשת רביזיה על ההסתייגויות.

דוד אמסלם: אין בעיה.

דוד אמסלם: תיקבע רביזיה.

דוד אמסלם: מי בעד אישור הסעיף כנוסח הוועדה?

דוד אמסלם: מי נגד?

דוד אמסלם: בעד – 8

דוד אמסלם: הסעיף נתקבל.

דוד אמסלם: הסעיף אושר.

דוד אמסלם: אני קובע שהחוק אושר.

יעל כהן-פארן: רביזיה.

דוד אמסלם: הסעיף התקבל כנוסח הוועדה והוא יוחזר לקריאה שנייה ושלישית.

דוד אמסלם: לגבי הרביזיה.

דוד אמסלם: באיזה שעה לקבוע את הרביזיה?

<תומר רוזנר: לפחות בעוד חצי שעה.

דוד אמסלם: בשעה 16:20 נדון ברביזיה.

דוד אמסלם: תודה רבה.